text: тұзды қарағанды облысы бұқар жырау ауданындағы ауыл, тұзды ауылдық округі орталығы. аудан орталығы ботақара кентінен батысқа қарай 31 км жерде, тұзды бөгенінің оңтүстік-батыс жағалауында орналасқан. жергілікті тұрғындар саны 1999 жылы 1034 адам (500 ер адам және 534 әйел адам) болса, 2009 жылы 735 адамды (363 ер адам және 342 әйел адам) құрады. 1956-1996 жылдары көкөніс, сүт өндіретін “тұзды” кеңшарының орталығы болған. кеңшар негізінде тұздыда және округке қарасты бірінші мамыр, ескі тұзды шаруа қожалықтары жұмыс істейді.